آذربایجان، آجلیقلا قارشی قارشییا اولان دؤرد اؤلکه‌یه انسانی یاردیم ائتدی.
خاریجی ایشلر باخانلیگی‌نین اولوسلارآراسی قالخینما و یاردیم آژانسی واسطه‌سیله سوما‌لی، یمن، گونئی سودان و نیجریه‌نین قوزئی دوغوسو کسیمین‌ده‌کی اینسانی بحرانلا ایلگیلی آجلیقلا قارشی قارشییا اولان اینسان‌لارا بیرلشمیش میلت‌لر آراچی‌لیغی ایله 50.000 آمریکا د‌لاری یاردیم ائدیلدی.
خاریجی ایشلر باخانلیغین‌دان وئریلن معلوماتا گؤره، بو یاردیم بیرلشمیش ملتلر باش کاتیبی آنتونیو گوترسین چاغریسی اوزرینه گرچکلشدیریلدی.
باش کاتیب طرفین‌دن ائدیلمیش چاغری، آجلیق تهلوکه‌سی ایله قارشی قارشییا اولان 20 میلیون‌دان چوخ اینسانا، اؤزللیگله اوشاق و قادین‌لارا دستک اولونماسی و بو اینسانی بحرانین آرا‌دان قالدیریلماسی اوچون بو دؤولت‌لره دوزن‌لی اولا‌راق اینسانی یاردیم ائدیلمه‌سی‌نین ضروری اولدوغو بیلدیریلمیش و یاردیمین ائدیلمه‌سی آرزو ائدیلمیشدی.
